Hak LGBT pada 1950-an

Ini adalah senarai peristiwa terkemuka dalam sejarah hak LGBT yang mengambil tempat di seluruh dunia pada zaman 1950an.

## 1950
* Donald Webster Cory menerbitkan *The Homosexual in America: A Subjective Approach*. Buku ini telah dikatakan sebagai karya paling penting dalam sejarah pergerakan hak asasi orang homoseksual.
*Februari — Setiausaha Negara Rendah, John Peurifoy, memberitahu sebuah jawatankuasa Senat Amerika Syarikat tentang kewujudan "homoseksual tersembunyi" dalam Jabatan Negara. Kenyataannya, bersama-sama dengan komen umpan homoseksual daripada Senator Joseph McCarthy, membantu mencetuskan apa yang digelar sebagai "Lavender Scare"
* 11 November — Selepas dua tahun merancang, lima orang rakan di Los Angeles menubuhkan Persatuan Mattachine, pertubuhan hak homoseksual (gay) pertama di Amerika Syarikat.

## 1951
* 28 Ogos – Mahkamah Agung California memutuskan dalam kes *Stoumen lwn. Reilly* bahawa perhimpunan orang homoseksual di sebuah bar semata-mata bukan alasan yang mencukupi untuk menggantung lesen minuman keras bar tersebut. Keputusan ini dibuat dalam kes Black Cat Bar, sebuah bar homoseksual di San Francisco yang menjadi sasaran kempen selama 15 tahun oleh pihak berkuasa negeri dan tempatan untuk menutupnya.

## 1952
* 23 Jun — Berikutan tangkapannya atas tuduhan "kelakuan lucah", pengasas bersama Persatuan Mattachine, Dale Jennings, menggunakan haknya untuk menjalani perbicaraan juri—sesuatu yang jarang dilakukan pada era itu apabila kebanyakan lelaki mengaku bersalah. Dalam perbicaraan, beliau mengakui kehomoseksualannya tetapi menafikan tuduhan khusus tersebut. Juri kebuntuan (deadlock) dengan undian 11-1 untuk pembebasan, dan akhirnya tuduhan itu digugurkan. Persatuan Mattachine mengisytiharkan kemenangan undang-undang ini dan keahliannya meningkat secara mendadak.
* 15 November — Artikel penubuhan untuk One, Inc., sebuah kumpulan homofil yang terawal, ditandatangani.

## 1953
* Alfred Kinsey dan Institut Penyelidikan Sex menyiarkan *Kelakuan Seksual* Manusia Perempuan.
* 27 April — Presiden Dwight D. Eisenhower menandatangani Perintah Eksekutif 10450. Antara kesan-kesannya, perintah itu menubuhkan "penyelewengan seksual" sebagai alasan untuk siasatan dan pemecatan para pegawai kerajaan.

## 1954
* 16 Mac — Pendengaran Tentera-McCarthy bersidang untuk menyiasat tuduhan bercanggah antara Tentera Amerika Syarikat dan Senator Joseph McCarthy mengenai layanan istimewa untuk David Schine, rakan kepada pembantu McCarthy, Roy Cohn. Pendengaran ini termasuk siasatan terhadap risiko keselamatan yang kononnya ditimbulkan oleh kakitangan homoseksual dalam kerajaan persekutuan, dan termasuk beberapa insiden "gay-baiting" (provokasi homoseksual) oleh Peguam Khas untuk Tentera, Joseph Welch. Secara amnya, Welch mentakrifkan "pixie" sebagai "saudara dekat kepada 'fairy'". "Fairy" ialah istilah slanga untuk homoseksual, dan kata-kata Welch ditafsirkan sebagai sindiran terhadap Cohn, yang merupakan seorang homoseksual dalam almari.
* Ogos — Berikutan satu siri penangkapan dan perbicaraan yang menjadi tumpuan umum, Suruhanjaya Wolfenden ditubuhkan di England untuk mengkaji kemungkinan meminda undang-undang yang berkaitan dengan perlakuan homoseksual lelaki.

## 1955
* Cawangan Persatuan Mattachine dibuka di New York
* 14 April — Berikutan moral panic (panik moral) berikutan kes rogol dan pembunuhan seorang budak lelaki pada 1954, Iowa meluluskan undang-undang "sexual psychopath" (psikopat seks) perintah kurungan sukarela terhadap sesiapa yang dituduh melakukan kesalahan awam dan mempunyai "criminal propensities toward the commission of sex offenses" (kecenderungan jenayah untuk melakukan kesalahan seks). Dua puluh lelaki homeseksual dari kawasan Sioux City, yang tidak ada kena-mengena dengan jenayah yang mencetuskan undang-undang itu telah dikurung pada tahun 1955. Seramai 13 lelaki lagi ditahan dalam satu serbuan pada tahun 1958, tetapi tidak dikurung sebagai psikopat seks.
* 19 Oktober — The Daughters of Bilitis, pertubuhan Amerika pertama khusus untuk orang lesbian, ditubuhkan di San Francisco.
* 31 Oktober — Tiga lelaki ditahan di Boise, Idaho, atas tuduhan "lewd conduct" (kelakuan lucah) dan "sodomy" (liwat) dan mencetuskan panik moral di Boise yang mengakibatkan 16 penangkapan, 15 sabitan dan hampir 1,500 orang disoal siasat.
* 22 Disember — Mahkamah Rayuan Amerika Syarikat untuk Litar Daerah Columbia menolak rayuan Raymond W. Longernecker, yang telah ditolak faedahnya di bawah G.I. Bill oleh Veterans Administration (VA). Longernecker menerima "blue discharge" (pelepasan biru), yang bermaksud beliau telah dilepaskan dari perkhidmatan tentera dalam keadaan yang tidak mulia dan tidak hina. Mahkamah mendapati bahawa dua undang-undang secara khusus menafikan bidang kuasa mahkamah ke atas keputusan sedemikian oleh Pentadbir VA. Walau bagaimanapun, Mahkamah menyatakan bahawa penafian faedah hanya sepatutnya berlaku jika Longernecker telah dilepaskan secara tidak mulia, dan Pentadbir VA bertindak tanpa kuasa dengan memperlakukan pelepasan biru seolah-olah ia adalah pelepasan yang hina.

## 1956

* 22 Februari — Serbuan di Hazel's Inn berhampiran San Francisco, California mengakibatkan hampir 100 orang homoseksual ditahan.
* Mei — Majalah *[[Confidential]]* menerbitkan pendedahan mengenai skandal seks Sumner Welles pada 1940, iaitu Pullman porter affair.

## 1957
* Homosexual Law Reform Society ditubuhkan di England dengan tujuan tunggal untuk menyahkan perbuatan homoseksual.
* 4 September – Laporan Wolfenden diterbitkan di England. Jawatankuasa itu mencadangkan bahawa, *'homosexual behavior between consenting adults in private* (tingkah laku homoseksual antara orang dewasa yang bersetuju secara persendirian) tidak sepatutnya lagi menjadi kesalahan jenayah. Jawatankuasa itu juga mengesyorkan agar age of consent (umur keizinan) untuk perbuatan seks antara lelaki ditetapkan pada 21 tahun, berbeza dengan 16 tahun untuk hubungan heteroseksual dan lesbian.
* 20 Disember — Frank Kameny dipecat dari pekerjaannya sebagai ahli astronomi di Perkhidmatan Peta Tentera Darat Amerika Syarikat di Washington, D.C., kerana beliau homoseksual. Beberapa hari kemudian, beliau disenaraihitamkan daripada mendapatkan pekerjaan dalam kerajaan. Peristiwa-peristiwa ini mendorong Kameny untuk menjadi seorang aktivis hak orang homoseksual.

## 1958
* 13 Januari — Mahkamah Agung Amerika Syarikat memutuskan dalam kes *[[One, Inc. lwn. Olesen]]* bahawa majalah *ONE: The Homosexual Magazine* bukanlah penerbitan lucah. Ini merupakan keputusan pertama Mahkamah Agung AS yang berkaitan dengan homoseksual.

## 1959
* Mei — Orang LGBT bertembung dengan polis di Cooper's Donuts, tempat lepak untuk ratu drag (*drag queen*) dan pelacur lelaki (*street hustler*) yang sering diganggu oleh Jabatan Polis Los Angeles (LAPD). Polis menahan tiga orang, termasuk John Rechy, tetapi pelanggan lain mula melontar polis dengan donut dan cawan kopi. LAPD memanggil bantuan dan menahan beberapa perusuh. Rechy dan dua tahanan asal yang lain berjaya melepaskan diri.
* 23 Disember — Dalam kes *Vallerga lwn. Department of Alcoholic Beverage Control*, Mahkamah Agung California memutuskan bahawa suatu statut 1955 yang membenarkan ABC membatalkan lesen minuman keras mana-mana pertubuhan yang menjadi "*resort for sexual perverts*" (tempat kunjungan sesat seks) telah melanggar perlembagaan negeri.  Mahkamah menunjukkan bahawa jika pembatalan itu berdasarkan tuduhan homosexual conduct (tingkah laku homoseksual) dan bukan sekadar perhimpunan homoseksual, ia mungkin menyokong statut tersebut. Keputusan ini menetapkan hak orang LGBT untuk berhimpun di California selagi mereka tidak meluahkan seksualiti mereka secara fizikal.

## Lihat juga

* Garis masa sejarah LGBT — garis masa peristiwa dari 12,000 SM hingga ke hari ini
* Hak LGBT mengikut negara atau wilayah — kedudukan undang-undang semasa di seluruh dunia
* Gerakan sosial LGBT

## Catatan

## Rujukan
* Aldrich, Robert and Garry Wotherspoon (2001). *Who's Who in Contemporary Gay and Lesbian History*. Routledge. ISBN 041522974X.
* Bullough, Vern L. (2002). *Before Stonewall: Activists for Gay and Lesbian Rights in Historical Context*. New York, Haworth Press. ISBN 1560231939.
* D'Emilio, John (1983). *Sexual Politics, Sexual Communities: The Making of a Homosexual Minority in the United States, 1940-1970*. Chicago, The University of Chicago Press. ISBN 0226142655.
* Eskridge, William N. (2002). *Gaylaw: Challenging the Apartheid of the Closet*. Boston, Harvard University Press. ISBN 0674008049.
* Faderman, Lillian and Stuart Timmons (2006). *Gay L.A.: A History of Sexual Outlaws, Power Politics, and Lipstick Lesbians*. Basic Books. ISBN 046502288X.
* Gerassi, John, with introduction by Peter Boag (1966, reprinted 2001). *The Boys of Boise: Furor, Vice and Folly in an American City*. University of Washington Press. ISBN 0295981679.
* Giblin, James Cross (2009). *The Rise and Fall of Senator Joe McCarthy*. Houghton Mifflin Harcourt. ISBN 0618610588.
* Jennings, Kevin (1994). *Becoming Visible: A Reader in Gay & Lesbian History for High School & College Students*. Los Angeles, Alyson Publications. ISBN 1555832547.
* Miller, Neil (1995). *Out of the Past: Gay and Lesbian History from 1869 to the Present*. New York, Vintage Books. ISBN 0099576910.
* Miller, Neil (2002). *Sex-crime Panic: A Journey to the Paranoid Heart of the 1950s*. Los Angeles, Alyson Books. ISBN 1555836593.
* Murdoch, Joyce and Deb Price (2001). *Courting Justice: Gay Men and Lesbians v. the Supreme Court*. New York, Basic Books, a member of the Perseus Books Group. ISBN 0456015131.